                       højesterets kendelse
                       afsagt fredag den 12. september 2014
sag 112/2014
great greenland a/s
(advokat jes anker mikkelsen)
mod
north atlantic fur group aps
(advokat ole sigetty)
i tidligere instans er afsagt kendelse af fogedretten i glostrup den 5. september 2013 og af
østre landsrets 14. afdeling den 23. december 2013.
i påkendelsen har deltaget tre dommere: thomas rørdam, jens peter christensen og lars
hjortnæs.
påstande
kærende, great greenland a/s, har nedlagt påstand om, at landsrettens kendelse ændres for
så vidt angår sagsomkostninger, således at north atlantic fur group aps i sagsomkostninger
skal betale 879.240 kr.
indkærede, north atlantic fur group aps, har nedlagt påstand om stadfæstelse.
sagsfremstilling
den underliggende umiddelbare fogedforretning drejede sig om, hvorvidt north atlantic fur
group aps var berettiget til at tilbageholde sælskind mv. for et erstatningskrav opgjort af
north atlantic fur group aps til 12.670.585,35 kr. i forbindelse med ophævelsen af en
kommissionsaftale, selskabet havde indgået med great greenland a/s. great greenland a/s
bestred ophævelsen og anmodede fogedretten i glostrup om en umiddelbar fogedforretning
med henblik på at få de tilbageholdte sælskind udleveret.
                                              - 2 -
ved fogedrettens kendelse af 5. september 2013 blev det bestemt, at north atlantic fur group
aps skulle udlevere de tilbageholdte sælskind på betingelse af, at great greenland a/s stil-
lede en sikkerhed på 3.000.000 kr.
north atlantic fur group aps kærede kendelsen til landsretten, og den 13. september 2013
tillagde fogedretten efter anmodning fra north atlantic fur group aps kæremålet opsættende
virkning.
afgørelsen om opsættende virkning blev kæret af great greenland a/s, og den 17. september
2013 kontrakærede great greenland a/s fogedrettens kendelse af 5. september 2013.
for landsretten udarbejdede great greenland a/s’ advokat i alt otte processkrifter, herunder
tre vedrørende spørgsmålet om opsættende virkning, tre vedrørende kæremålet og to vedrø-
rende omkostningsspørgsmålet, mens north atlantic fur group aps’ advokat for landsretten
udarbejdede i alt fire processkrifter, herunder et vedrørende opsættende virkning, to vedrø-
rende kæremålet og et vedrørende omkostningsspørgsmålet.
den 31. oktober 2013 hævede north atlantic fur group aps kæremålet og tog bekræftende
til genmæle over for great greenland a/s’ påstand i kontrakæren. landsretten afsagde den
23. december 2013 kendelse i overensstemmelse med great greenland a/s’ påstand i kontra-
kæren og bestemte samtidig, at det skulle overlades til fogedretten at fastsætte sagsomkost-
ninger for fogedretten, og at north atlantic fur group aps i kæremålsomkostninger skulle
betale 15.000 kr. til great greenland a/s.
anbringender
great greenland a/s har anført bl.a., at der er tale om en tvistsag af en karakter og et omfang
svarende til en sædvanlig civil sag, og at betingelsen i retsplejelovens § 503, 4. pkt., jf. § 598,
for at få tilkendt sagsomkostninger efter de almindelige regler, derfor er opfyldt. great green-
land skal tillægges omkostninger fuldt ud efter taksterne for proceduresager, da arbejdet med
sagen svarer til arbejdet med en almindelig civil sag.
                                               - 3 -
north atlantic fur group aps har anført bl.a., at det beror på fejlagtige oplysninger fra great
greenland a/s’ side i fogedretten samt great greenland a/s’ manglende indlevering af års-
regnskab, at sagen måtte igennem diverse skriftveksling i landsretten, før north atlantic fur
group aps kunne konstatere tilstrækkelig dækning for sit erstatningskrav og dermed sætte
punktum for fogedsagen og kæresagerne. det bestrides, at sagen har haft karakter af en
egentlig retssag.
højesterets begrundelse og resultat
i retsplejelovens § 598, stk. 2, er det bestemt, at § 503 om tilkendelse af sagsomkostninger i
en udlægssag finder anvendelse på umiddelbare fogedforretninger. efter bestemmelsen i rets-
plejelovens § 503, 4. pkt., erstattes omkostninger ved behandling af tvister for fogedretten
”kun, hvis dette efter tvistens art og arbejdets omfang findes rimeligt”.
højesteret finder, at der ved fastsættelsen af sagsomkostninger i en kæresag vedrørende en
umiddelbar fogedforretning må tages udgangspunkt i arbejdets omfang. endvidere kan der
tages hensyn til sagens karakter og betydning samt det opnåede resultat.
efter en samlet vurdering finder højesteret herefter, at sagsomkostningerne for landsretten
bør forhøjes til 40.000 kr.
                                        thi bestemmes:
landsrettens afgørelse om sagsomkostninger ændres, således at north atlantic fur group
aps i sagsomkostninger for landsretten til great greenland a/s skal betale 40.000 kr.
i sagsomkostninger for højesteret skal north atlantic fur group aps betale 3.000 kr. til
great greenland a/s.
kæreafgiften tilbagebetales.
